
Parlamentul  României

Camera  Deputaţilor
Comisia pentru Sănătate  şi Familie
                Nr. 28/ 552 /13 noiembrie 2007                                      

BIROULUI PERMANENT 

AL

CAMEREI DEPUTAŢILOR,

   Vă înaintăm raportul asupra proiectului de Lege privind medicina şcolară (PLx 504/2007), adoptat de Senat în şedinţa din 20 iunie 2007 şi  trimis comisiei  pentru examinare, în fond, cu adresa  nr.PLx 504 din 27 iunie 2007, Camera Deputaţilor fiind Cameră decizională.

La întocmirea raportului, comisia a avut în vedere avizul negativ al Comisiei juridice, de disciplină şi imunităţi nr. PLx 504/27.08.2007, avizul Comisiei pentru învăţământ, ştiinţă, tineret şi sport nr. 26/269/26.09.2007, punctul de vedere negativ al Guvernului, precum şi avizul Consiliului Legislativ.
În raport de obiectul şi conţinutul său, proiectul de lege  face parte din categoria legilor ordinare în conformitate cu prevederile articolului 73 din Constituţia României, republicată.

PREŞEDINTE,

 ACAD. PROF. DR. MIRCEA IFRIM






[image: image2.png]



Parlamentul  României

Camera  Deputaţilor
Comisia pentru Sănătate  şi Familie
                  Nr. 28/ 552/13 noiembrie 2007        
Raport
asupra proiectului de lege privind medicina şcolară   
(Plx 504/2007)

 1. Cu adresa nr. Plx 504 din 27 iunie 2007 Comisia pentru Sănătate şi Familie a fost sesizată cu dezbaterea proiectului de lege privind medicina şcolară, adoptat de Senat, în calitate de primă Cameră sesizată, în şedinţa din 20 iunie 2007, Camera Deputaţolor fiind Cameră decizională.
La întocmirea raportului, comisia a avut în vedere avizul negativ al Comisiei juridice, de disciplină şi imunităţi nr. PLx 504/27.08.2007, avizul Comisiei pentru învăţământ, ştiinţă, tineret şi sport nr. 26/269/26.09.2007, punctul de vedere negativ al Guvernului, precum şi avizul Consiliului Legislativ.


 2. Proiectul de lege, în raport de obiectul şi conţinutul său, face parte din categoria legilor ordinare potrivit prevederilor articolului 73 din Constituţia României, republicată.
3. Comisia pentru Sănătate şi Familie a dezbătut proiectul de lege menţionat în şedinţele din 7, 12, 13 noiembrie 2007. La şedinţa comisiei din 13 noiembrie  au participat 14 deputaţi, un deputat fiind absent motivat. Raportul comisiei a fost adoptat cu 13 voturi pentru şi 1 împotrivă. 


4. În urma dezbaterilor, Comisia pentru Sănătate  şi Familie propune plenului Camerei Deputaţilor respingerea proiectului de lege privind medicina sportivă (Plx 504/2007), pentru următoarele argumente:

- domeniul care se doreşte a fi reglementat prin proiectul de lege menţionat este deja reglementat în articolul 33 din Legea nr. 95/2006 privind reforma în domeniul sănătăţii, cu modificările şi completările ulterioare, precum şi în Ordinul ministrului sănătăţii şi familiei nr. 653 din 25. 09. 2001 privind asistenţa medicală a preşcolarilor, elevilor şi studenţilor. Conform art. 33 din Legea nr. 95/2006, asistenţa medicală preventivă din colectivităţile de copii preşcolari, şcolari şi studenţi se asigură prin cabinetele medicale organizate în unităţi de învăţământ preşcolar, şcolar sau universitar publice ori private, sau prin cabinete individuale ale medicilor de familie, după caz.  În cuprinsul Ordinului ministrului sănătăţii şi familiei nr. 653/2001 sunt detaliate atribuţiile medicilor şi asistenţilor din grădiniţe, şcoli şi unităţi de învăţământ superior privind asistenţa medicală preventivă şi curativă, normarea cu personal, dotarea cu instrumentar şi medicamente a cabinetelor medicale din grădiniţe şi scoli sau unităţi de învăţământ superior;

- neîndeplinirea cerinţei prevăzute la art. 138 alin. (5) din Constituţia României, republicată, prin care nici-o cheltuială bugetară nu poate fi aprobată fără stabilirea sursei de finaţare.
PREŞEDINTE,

 ACAD. PROF. DR. MIRCEA IFRIM

